# Korfbal Club Barcelona

El Korfbal Club Barcelona (KCB) és el primer club de korfbal de la ciutat de Barcelona.
Va ser fundat el 5 de juny de 2006 per un grup de jugadors de corfbol barcelonins, i va debutar a la Segona Divisió Nacional el 26 de novembre d'aquell mateix any. L'any 2007, durant la primera temporada des de la seva fundació, l'equip va assolir l'ascens a Primera Divisió Nacional (actual Lliga Nacional). Després d'arribar a un acord amb la Regidoria d'Esports de l'Ajuntament de Sant Cugat, de mà del regidor durant aquells anys Xavier Cortés, aquesta plaça la va ocupar amb el nom de Korfbal Club Sant Cugat. L'acord es va mantenir fins a la temporada 2010/11, i a partir de la temporada següent el KC Barcelona va tornar a disputar els partits de la Lliga Nacional amb el seu propi nom.
El club va mantenir afiliacions també amb l'AEE IES Secretari Coloma de Barcelona durant la temporada 2006-07, que permetia als seus jugadors infantils i cadets jugar a Segona Divisió, i amb l'AEE IES Palamós en el període 2009-2011. L'estiu del 2012 el club fitxà Albert Vidaña, ex-seleccionador català i membre de la IKF, com a entrenador del primer equip i coordinador de l'estructura tècnica. En la primera temporada, el club es proclama campió de Lliga Nacional i subcampió de Copa.
L'any 2016 es va proclamar campió de l'Europa Shield, la segona competició europea de clubs, en la seva tercera participació internacional a Europa després d'haver-la jugat també el 2015 i d'haver participat com a campió català a l'Europa Cup l'any 2014. L'any 2019 va guanyar el segon títol de lliga.
Els diferents equips del KCB participen com cada temporada a la Lliga Catalana de Korfbal, des de Lliga Nacional fins a la categoria aleví. Des del 2006, i durant tres temporades, el club va organitzar el Torneig de Nadal de corfbol durant les dates nadalenques, un torneig que va aplegar els millors clubs de la Lliga Catalana.

## Palmarès

* 2018-19: Campió de Lliga.
* 2016-17: Subcampió de Lliga.
* 2015-16: Campió de l'Europa Shield.
* 2013-14: Campió de la Copa Catalana de categories de promoció.
* 2012-13: Campió de Lliga i subcampió de Copa Catalana.
* 2011-12: Campió de Copa Júnior i subcampió de lliga de segona divisió.
* 2008-09: Campió de Lliga de Segona Divisió.
La temporada 2008/09 en proclamar-se campió de lliga de la segona divisió, es va convertir en el primer club de fora del Vallès en aconseguir un títol de la Lliga Nacional de Korfbal.

## Referències

* ↑ «El primer a Barcelona (1)». El Mundo Deportivo, 23-11-2007.
* ↑ «El primer a Barcelona (2)». El Mundo Deportivo, 23-11-2007.
* ↑ «Història del KCB». Federació Catalana de Korfbal. Arxivat de l'original el 2010-03-14. [Consulta: 18 desembre 2010].
* 1 2 «El Korfbal Club Sant Cugat marxa, però no desapareix». Diari de Sant Cugat, 02-09-2011.
* ↑ «Sant Cugat es queda sense corfbol». Cugat.cat, 26-08-2011.
* ↑ «Primera divisió al web de la Federació Catalana de Korfbal». Arxivat de l'original el 2010-12-18. [Consulta: 24 setembre 2011].
* ↑ «Temporada 2006/07». Federació Catalana de Korfbal. Arxivat de l'original el 2012-08-31. [Consulta: 2 juliol 2012].
* ↑ «Temporada 2009/10». Federació Catalana de Korfbal.
* ↑ «Temporada 2010/11». Federació Catalana de Korfbal. Arxivat de l'original el 2012-08-27. [Consulta: 2 juliol 2012].
* ↑ «Albert Vidanya dirigirà el curs vinent un KC Barcelona que s'adjudica el torneig Outdoor de Terrassa». Federació Catalana de Korfbal, 03-07-2012. Arxivat de l'original el 2016-08-11. [Consulta: 6 maig 2021].
* 1 2 «El KC Barcelona es proclama campió contra el Vilanova (22-20)». Barcelona Televisió, 02-06-2013.
* 1 2 «KC Barcelona: New IKF Europa Shield 2016 Champion» (en anglès). IKF, 25-01-2016 [Consulta: 30 gener 2016].
* 1 2 «El KC Barcelona, nou campió de la lliga». L'esportiu de Catalunya, 03-06-2019 [Consulta: 3 juny 2019].
* ↑ «Equips de la temporada 2011-12». Federació Catalana de Korfbal. Arxivat de l'original el 2011-09-06. [Consulta: 5 setembre 2011].
* ↑ «Èxit del 1r Torneig de Nadal del Club de Korfball». Ràdio Sant Cugat, 28-12-2006.
* ↑ «Ridaura, Vallparadís i KCB guanyen la Copa Catalana de categories de promoció». Federació Catalana de Korfbal, 08-04-2014.
* ↑ «La Copa Catalana de korfbal corona els campions en un intens cap de setmana». Secretaria General de l'Esport.
* ↑ «El Vilanova és proclamat campió de primera divisió en vèncer l'Assessoria Vallparadís». El 9 esportiu, 16-06-2012. «Còpia arxivada». Arxivat de l'original el 2016-03-03. [Consulta: 2 juliol 2012].
* ↑ «El KC Barcelona perd la final de la Segona Divisió (13-16)». Barcelona televisió, 09-06-2012.
* 1 2 «Classificació de segona 2008/09». Federació Catalana de Korfbal. Arxivat de l'original el 2011-09-15. [Consulta: 18 desembre 2010].
* 1 2 «El KC Barcelona guanya la Segona Divisió a falta d'una jornada». Federació Catalana de Korfbal. Arxivat de l'original el 2016-02-03. [Consulta: 4 juliol 2012].

## Enllaços externs

* Korfbal Club Barcelona - Lloc web oficial
* El KCB a El Mundo Deportivo Arxivat 2011-09-15 a Wayback Machine.